Document ID: /roh_data/filtered/fineweb-2-filterrobots_roh.jsonl.gz/60853

aissa cun guttas da la fravgia da guttas Schilling
Cuira, 1889‒1919
En las regiuns ruralas dal Grischun era la producziun dals mastergnants modesta. Ils products necessaris vegnivan per il pli importads, furnids da cromers u vendids sin martgads locals. Auter era quai en las citads, principalmain a Cuira, e per lung da las rutas da transit, nua che manaschis da mastergnants pudevan s'etablir meglier. Numerus guaffens ed utensils en la collecziun dal museum dattan perditga da quai.
Questa aissa cun guttas deriva or da l'ultima fravgia da guttas dal Grischun. Ella è stada en funcziun fin il 1919. Da quest manaschi situà en la citad veglia da Cuira ha il museum surpiglià l'entir inventari dal lavuratori per pudair render suandabel il process artisanal cumplet.